open-index/open-wikipedia-markdown huggingface dataset:
Suç Bende (albom)

**Suç Bende** – Mustafa Sandal-ın 1994-cü ildə çıxardığı 1-ci albomudur.

## Mahnı haqqında
"Suç Bende" albomu Mustafa Sandalın ilk albomudur. Albomun ilk klipi "Bu Kız Beni Görmeli" adlı mahnıya çəkilmişdir. Boğaziçi Universitetində çəkilən klipdə rəqsləri, hərəkətləri, jestləri, mimikaları ilə Mustafa Sandal bir anda böyük rəğbət qazanmışdır. Daha sonra "Suç Bende" adlı musiqiyə çəkilən klip ilk klipin uğurunu təkrar etmişdir. Mahnı uzun müddət hit-paradlarda yüksək mövqe qazanmışdır. Bu klipdən sonra Mustafa Sandal 1995-ci ildə Türkiyədə çəkilən "Bay E" filmində kiçik bir rol aldı. Bu albomun üçüncü klipi olan "Beni Ağlatma", bu filmin saundtrek siyahısına daxil edilmişdir.

## Mahnılar

## Xarici keçidlər
* Türkçe Resmî Sitesi 
* Biyografi, şarkı sözleri, resimler
* Mustafa Sandal Hayran Kulübü
Gölgede Aynı (albom)

**Gölgede Aynı** – Mustafa Sandal-ın 1996-cı ildə çıxardığı 2-ci albomudur.

## Mahnı haqqında
"Gölgede Aynı" albomu Mustafa Sandalın ikinci albomudur. İlk klip "Araba" musiqiyə çəkilmişdir. Bu klip hit-paradlarda uzun müddət uğur əldə etmişdir. Mahnının sözləri və musiqisi Mustafa Sandala məxsusdur. Ardınca "Jest Oldu" mahnısına klip çəkilir. Bu mahnı da böyük uğur qazanır. 1997-ci ildə "Bir Anda" musiqisinin remiksinə klip çəkilir.

## Mahnılar

## Xarici keçidlər
* Türkçe Resmî Sitesi 
* Biyografi, şarkı sözleri, resimler
* Mustafa Sandal Hayran Kulübü 
* Yada Prodüksiyon
Detay (albom)

**Detay** – Mustafa Sandal-ın 1998-ci ildə çıxardığı 3-cü albomudur.

## Mahnı haqqında
"Detay" albomu Türkiyəyə məxsus "Prestij Müzik" leyblı tərəfindən istehsal edilmişdir. Alboma daxil olan "Aya Benzer", "Çekilin", "Mevcut" mahnılarına, həmçinin, "Detay" mahnısının remiksinə klip çəkilmişdir.

## Mahnılar

## Xarici keçidlər
* Türkçe Resmî Sitesi 
* Biyografi, şarkı sözleri, resimler
* Mustafa Sandal Hayran Kulübü 
* Yada Prodüksiyon
Həmid Aslanlı

**Həmid Piri oğlu Aslanov** () — Geologiya-mineralogiya elmləri namizədi, alim.

## Həyatı
1940-cı ildə Ordubad rayonunun Biləv kəndində anadan olmuşdur. Orta məktəbi bitirdikdən sonra 1957–1960-cı illərdə həmin kənddəki kolxozda işləmişdir. 1965-ci ildə Azərbaycan Dövlət Universitetinin geoloji-coğrafiya fakültəsini bitirdikdən sonra 1970-ci ilədək Qazaxıstanda və Parağaçayda mühəndis-geoloq işləmişdir. 1972-ci ildə ADU-nun aspiranturasını bitirərək namizədlik dissertasiyası müdafiə etmişdir. 1972–1990-cı illərdə Mərkəzi elmi-tədqiqatgeoloji-kəşfiyyat institutunda baş elmi işçi və laboratoriya müdiri işləyərək Qafqaz, Ural, Altay və Tyan-Şan ərazilərində elmi-tədqiqatlar aparmışdır. 1991-ci ildən sonra ğölkəmizin ayrı-ayrı bölgələrinin geoloji və geoekoloji problemlərinin araşdırılması, proqnozlaşdırılması və həlli ilə maşğul olmuşdur. 70 elmi və elmi-publisistik əsərin, o cümlədən 7 kitabın müəllifi və ya həmmüəllifidir. Geologiya-mineralogiya elmləri üzrə fəlsəfə doktorudur.

Ailəlidir. Üç övladı, altı nəvəsi vardır.

## İstinadlar
Araba (albom)

**Araba** – Mustafa Sandal-ın 1999-cu ildə çıxardığı 4-cü albomudur.

## Mahnı haqqında
"Araba" albomu Fransaya məxsus "Sony Music France" leyblı tərəfindən istehsal edilmişdir. Albom uzun müddət Belçika, Fransa kimi avropa ölkələrinin hit-paradlarında yüksək mövqe qazanmışdır. Alboma daxil olan "Araba" mahnısı böyük uğur qazanmışdır. Bu mahnının kaver versiyası Fransa ifaçısı Faudel tərəfindən "La main dans la main" adı altında fransızca səsləndirilmişdir.

## Mahnılar

## Xarici keçidlər
* Türkçe Resmî Sitesi 
* Biyografi, şarkı sözleri, resimler
* Mustafa Sandal Hayran Kulübü
Akışına Bırak (albom)

**Akışına Bırak** – Mustafa Sandal-ın 2000-ci ildə çıxardığı 5-ci albomudur.

## Mahnı haqqında
"Akışına Bırak"albomu Türkiyəyə məxsus "Prestij Müzik" leyblı tərəfindən istehsal edilmişdir. Albomun ilk mahnısı olan "Tek Geçerim" mahnısı hit-paradlarda böyük uğur qazanmışdır. Albomun ikinci mahnısı olan "Hatırla Beni" mahnısını Mustafa Sandal və Yunan ifaçısı Natalia ifa etmişdir.

## Mahnılar

## Xarici keçidlər
* Türkçe Resmî Sitesi 
* Biyografi, şarkı sözleri, resimler
* Mustafa Sandal Hayran Kulübü
Seven (albom)

**Seven** – Mustafa Sandal-ın 2003-cü ildə çıxardığı 7-ci albomudur.

## Mahnı haqqında
"Seven" albomu "Universal Music Germany" leyblı tərəfindən istehsal edilmişdir. Albom 2004-cü ildə "Seven New Version" adı ilə istehsal edilmişdir. Albomda əvvəlki illərdə Mustafa Sandal tərəfindən ifa edilmiş bir sıra mahnıların yeni variantları vardır. Bir çox mahnılar ingiliscə ifa edilmişdir. Bu mahnılar Türkiyə də daxil olmaqla, bir çox Avropa ölkələrinin hit-paradlarında böyük uğur qazanmışdır.

## Mahnılar

## Xarici keçidlər
* Türkçe Resmî Sitesi 
* Biyografi, şarkı sözleri, resimler
* Mustafa Sandal Hayran Kulübü 
* Yada Prodüksiyon
Karizma (albom)

**Karizma** – Mustafa Sandal-ın 2009-cu ildə çıxardığı albomdur.

## Mahnı haqqında
"Karizma" albomu Türkiyəyə məxsus "Seyhan Müzik" leyblı tərəfindən istehsal edilmişdir. Alboma daxil olan "Ateş Et Ve Unut", "Adı İntikamdı", "Demo" və "Var Mısın Yok Musun" mahnılarına klip çəkilmişdir. Albomda ilk klip "Ateş Et Ve Unut" mahnısına çəkilmişdir. Bu mahnı musiqi tərzi və sözləri ilə Mustafa Sandalın ilk mahnılarından fərqlənir. "Var Mısın Yok Musun" mahnısını Elit Kaya ilə duet olaraq ifa etmişdir.

## Mahnılar

## Xarici keçidlər
* Türkçe Resmî Sitesi 
* Biyografi, şarkı sözleri, resimler
* Mustafa Sandal Hayran Kulübü 
* Yada Prodüksiyon
İste (albom)

**İste** – Mustafa Sandal-ın 2004-cü ildə çıxardığı albomdur.

## Mahnı haqqında
"İste" albomu Türkiyəyə məxsus "Erol Köse Production" leyblı tərəfindən istehsal edilmişdir. Alboma məxsus "İsyankar" mahnısına klip çəkilmiş və bir müddət sonra oriental remiks formasında, daha bir klip də çəkilmişdir. Həmçinin, "Kavrulduk" və remiks formasında olan "All My Life" mahnılarına da klip çəkilmişdir.

## Mahnılar

## Xarici keçidlər
* Türkçe Resmî Sitesi 
* Biyografi, şarkı sözleri, resimler
* Mustafa Sandal Hayran Kulübü
Hellouin (franşiza)

**Hellovin (frenşiza)** - ABŞ Sleyşer (qanlı) qorxulu filmlərindən biridir. Müxtəlif seriyaları mövcuddur. İlk dəfə birinci seriya 1978-ci ildə çəkilmişdir. Həmin film çox böyük uğur qazanmışdır. Film heyətləri filmin uğuruna baxaraq ikinci seriyasını 1981-ci ildə çəkdilər. Bu filmdə böyük uğur qazandı. Lakin 1982-ci ildə çəkilən film uğur qazansa da, əvvəlki filmlərinə nisbətən gəliri az olmuşdur. Filmin ssenariyası isə daha fərqli idi. 1988-ci ildə filmin dörduncü filmi çəkilir. Bu film ilk iki filmin davamı idi. Həmin film uğur qazanmışdır. Ondan sonra daha dörd seriya çəkilmişdir.

## Filmin seriyaları

 
## Xarici keçidlər
;Rəsmi
* Hellovin 
* Hellovin MySpace profili
* Hellovin cizgi romanları rəsmlər MySpace profili 
* Hellovin cizgi romanlarının rəsmi veb saytı
* Hellovin 

;Database
* Hellovin filmlərin seriyaları 
* Hellovin filmlər

;Hellovin
* Hellovin seriyaları
* ''Halloween'' Trancas International Films
* Hellovin müsahibə 
* Hellovin  
* Maykl Mayers
Kamamber

**Kamamber** bu mənalarda gələ bilər:

*Kamamber (pendir) -  Fransada istehsal edilən pendir növü.
*Kamamber (Orn) - Fransada kənd.
Halqalı kiçik çovdarçı

**** () —  aləminin  tipinin  sinfinin  dəstəsinin  fəsiləsinin  cinsinə aid heyvan növü. Yekələrin bir boz-qonur geri və qanadları,ağ qarın və bir qara boyun bandı ilə ağ sinəsi var.Onların boz papağı, ağ alnı, gözləri ətrafında bir qara ilə yuxarıda ağ maska ​​və qısa tutqun dimdikləri var.

## Şəkillər

Charadrius_dubius_1_(Marek_Szczepanek).jpg|Halqalı kiçik çovdarçı 
Charadrius_dubius_2_(Marek_Szczepanek).jpg|Halqalı kiçik çovdarçı 
Charadrius_dubius_3_(Marek_Szczepanek).jpg|Halqalı kiçik çovdarçı 
Charadrius dubius curonicus MHNT.jpg|


## İstinadlar

## Xarici keçidlər
* Halqalı kiçik çovdarçı

## Həmçinin bax
Kamamber (Orn)

**Kamaber** () — Fransanın şimal-qərbində yerləşən Orn rayonununda bir kənddir.Ən çox Kamamber pendirinin mənşə yeri olmasına görə məşhurdur.

## Tanınmış şəxsiyyətləri
*Mariya Harel

## Mənbə
* INSEE commune file
Amül

**Amül**, **Amul** və ya **Amol** — İran İslam Respublikasının Mazandaran ostanının şəhərlərindən və Amül şəhristanının mərkəzi. 2006-cı ilin siyahıya alınması əsasında bu şəhər 197,470 nəfər və 55,183   ailədən ibarət idi. Əhalisinin əksəriyyəti mazandaranlılardan ibarətdir və Mazandaran dilində danışırlar.

## Tanınmış şəxsiyyətləri
*Təbəri
*Şeyx Abdulla Cavadi Amüli
*Həsən Həsənzadə Amoli

## Qardaş şəhərlər
 Lahor, Pakistan

## İstinadlar

## Həmçinin bax
*Ələvilər (Təbəristan)
Tur de Frans

**Tur de Frans** () — Fransada 1903-cü ildən keçirilən dünyanın ən məşhur və nüfuzlu velosiped yarışması.

## Yarışmanın prinsipləri

Tur de Frans 21 mərhələdən ibarətdir:
* Hər mərhələ bir gün davam edir.
* Hər bir yarışçı mərhələni bitirməlidir ki, onun vaxtı qeydə alınmış və toplanmış olsun.

Yarışın tam uzunluğu — 3000-4000&nbsp;km arasındadır (yollar və mərhələlərin ölçüsü hər il dəyişilir).

Baş təsnifat — toplam vaxta əsasən yarışçıların iştirakının qiymətləndirilməsidir.

Ən qısa vaxtda yarışı başa vuran velosipedçi turnirin qalibi olur.

Ən qısa vaxta görə qələbədən başqa iştirakçılar üçün bu nominasiyalar da mövcuddur:
* ən yaxşı sprinter;
* ən yaxşı dağlıq ərazi yarışçısı;
* ən yaxşı gənc yarışçı.
Bu nominasiyaların liderləri müəyyən rəngli köynəklər geyinirlər.

## Köynəklər
### Sarı köynək  Le maillot jaune
Sarı köynəyi Tur de Fransın ən yaxşı vaxta sahib olan lideri geyinir. Bu köynək digərləri ilə müqayisədə daha prestijli sayılır. Əvvəllər sarı səhifələri olan və yarışa sponsorluq edən qəzet liderin köynəyinə tikilirmiş. Sarı köynək geyinmək ənənəsi də o vaxtdan qalmışdır.

### Yaşıl köynək  Le maillot vert
Sprinter hesabında lider olan velosipedçi yaşıl köynək geyinir. Ənənə 1953-cü ildən mövcuddur.

### Noxudlu ağ köynək  Le maillot à pois rouges
Qırmızı noxudlu ağ köynəyi ən yaxşı dağ velosipedçisi geyinir. Köynək fransızca *à maillot pois rouges* adlanır ki, bunun da hərfi tərcüməsi "qırmızı noxudlu köynək"dir.

### Ağ köynək  Le maillot blanc
Yarışın ən yaxşı gənc yarışçısı ağ köynək geyinir. Bu köynəyi geyinən velosipedçinin yarış keçirilən ilin 1 yanvarına qədər yaşı 25-dən az olmalıdır. Ənənə 1975-ci ildən mövcuddur.

### Ən aqressiv yarışçı  Prix de la combativité
Hər mərhələnin nəticəsinə görə ən aqressiv (döyüşkən, mübariz) velosipedçiyə növbəti gün qırmızı fonda yazılmış xüsusi ağ nömrə verilir. Ən vacib meyarlardan biri: hücum stili nümayiş etdirmək, davamlı həmlələr etmək sayılır. Ən aqressiv velosipedçini mütəxəssislər qrupu müəyyənləşdirir.

## Direktorlar

## Xarici keçidlər

* Tour de France'ın rəsmi saytı

## Həmiçin baxın
* Velosiped
* Velosiped idmanı
Sirkə içənlər

**Sirkə içənlər** ((三酸圖, üç sərxoş; 嘗醋翁, sirkə içən üç yaşlı kişi; 嘗醋圖, 尝醋图)) — Çində yaranmış dini mövzulu rəsm əsərləri. Sirkə içənlər adlı rəsmlər əsasən Konfutsiçilik, Buddizm və Daosizm kimi dinlərin ədəbiyyatlarında təsvir olunmuşdur.

## Ədəbiyyat
* Hopfe, Lewis M; revised by Woodward, Mark R. "Religions of the World". Pearson Prentice Hall. 2007. p 176. ISBN 0-13-224045-9
* Ji, Sang. Religions and Religious Life in China. China Intercontinental Press, 2004.
* Smith, Huston. The World's Religions. New York: Harper Collins Publishers Inc., 1958.

## İstinadlar
Jil Karpöntiye

**Jil Karpöntiye** ()- 14 iyun 1950-ci ildə Parisdə anadan olmuş bir fransız yazıçı və redaktordur.

## İşləri
* 1984 : *Marmotun əlyazmaları*, Söy nəşrləri 
* 1988 : *Hamısı yalan*, Söy nəşrləri
* 1992 : *Ossmann mən yata bilmirəm*, Söy nəşrləri
* 1994 : *Qalmaqalı tunc. Eme Sezerə məktub**, Söy nəşrləri
* 1999 : *Baş kəsmək*, Söy nəşrləri
* 2002 : *Xeyrxahlar*, Stak nəşrləri

== Mükafatları ==
* 1984 : Feneon mükafatı *Marmotun əlyazmaları'' üçün

## Mənbə
*Auteurs contemporains : rassembler le discours critique
Əli Allahverdiyev (iqtisadçı)

**Allahverdiyev Əli Qulu oğlu** () — İqtisad elmləri doktoru, professor, Azərbaycan Müəllimlər İnstitutu Quba filialının keçmiş direktoru.

## Həyatı
  
Əli Qulu oğlu Allahverdiyev 1952-ci ilin 22 martında Qərbi Azərbaycanın Göyçə mahalının (Krasnoselo rayonu) Cil kəndində anadan olmuşdur. 1959-cu ildə Cil kənd orta məktəbinə daxil olmuş, 1969-cu ildə həmin məktəbi müvəffəqiyyətlə bitirmişdir.
Elə həmin il D.Bünyadzadə adına Azərbaycan Xalq Təsərrüfatı İnstitunun ümumiqtisad fakultəsinin siyasi iqtisad ixtisasına qəbul olunmuşdur.

1974-cü ildə ali məktəbi müvəffəqiyyətlə bitirib, "iqtisadçı, siyasi iqtisad müəllimi" ixtisasını almışdır.
1975–1976-cı illərdə keçmiş Sovet ordusunun sıralarında hərbi xidmətdə olmuşdur. Ehtiyatda olan zabitdir.
İnstitutu bitirdikdən sonra Ali və Orta İxtisas Təhsili Nazirliyinin göndərişi ilə V.İ.Lenin adına APİ-nin "Siyasi iqtisad" kafedrasında laborant vəzifəsini tutmuşdur. Həmin kafedrada laborant, assistent, baş müəllim, dosent vəzifələrində işləmişdir. Hal-hazırda həmin kafedranın professorudur.

1978–1981-ci illərdə Bakı Dövlət Universitetinin qiyabi şöbəsində aspiranturada oxuyan Əli Allahverdiyev 1987-ci ildə Daşkənd şəhərində namizədlik dissertasiyası müdafiə edib, iqtisad elmləri namizədi alimlik dərəcəsi almışdır.
Ə.Q.Allahverdiyev 2005-ci ildə AMEA-nın İqtisadiyyat İnstitutunun ixtisaslaşdırılmış müdafiə şurasında "Bazar iqtisadiyyatının təşəkkülü prosesində makroiqtisadi dinamik və struktur dəyişikliklərinin tənzimlənməsi problemləri" mövzusunda doktorluq dissertasiyası müdafiə etmişdir. O, 1 dərsliyin, 3 monoqrafiyanın, 4 dərs vəsaitinin, iqtisadi nəzəriyyə üzrə proqram və metodik vəsaitlərin, 100-dən artıq elmi məqalənin müəllifidir.

Ə.Q.Allahverdiyev 1997-ci ildə ADPU-da "İqtisadi və sosial fənnlər" kafedrasının müdiri seçilmişdir. Hal-hazırda da həmin vəzifədə çalışır.

İ.e.d. prof. Ə.Q.Allahverdiyev pedoqoji fəaliyyətı zamanı 2 dəfə Minsk və Daşkənd Dövlət Universitetlərində ali məktəb müəllimlərinin ixtisasartırma fakultəsinin dinləyicisi olmuşdur. O, pedoqoji fəaliyyəti ilə yanaşı elmi kadrların hazırlanmasında da fəal iştirak edir. Onun rəhbərliyi ilə iqtisad elmləri üzrə fəlsəfə doktoru alimlik dərəcəsi almaq üçün dissertasiyalar yazılır.
Ə.Q.Allahverdiyev Təhsil Nazirliyinin iqtisadiyyat üzrə metodiki komissiyasının üzvü, Azərbaycan Respublikasının Prezidenti yanında Ali Attestasiya Komissiyasının İqtisadiyyat bölməsinin ekspertidir. 2012-2019-cu illərdə Azərbaycan Müəllimlər İnstitutu Quba filialının direktoru işləyib.

Ailəlidir, 2 övladı və 2 nəvəsi var.

## Mənbə
* Əli Allahverdiyev
İsa Qurbanov

**Qurbanov İsa Əli oğlu** () — fizika-riyaziyyat elmləri namizədi, dosent.

## Həyatı
1940-cı il yanvar ayının 1-də Qərbi Azərbaycanın Cil kəndində anadan olub. 1958-ci ildə orta məktəbi bitirərək həmin il Azərbaycan Dövlət Universitetinin (indiki Bakı Dövlət Universiteti) mexanika–riyaziyyat fakültəsinə daxil olub.

Universiteti bitirdikdən sonra 1963-cü ildən Babacan, 2 ay sonra isə Cil kənd orta məktəbində müəllim işləyib. Sonra könüllü olaraq ordu sıralarına qulluğa gedib.

1965-ci ildə hərbidən tərxis olaraq Cil kəndində müəllim, dərs-hissə müdiri və direktor vəzifələrində çalışıb.

1969-cu ilin oktyabr ayından Bakıya köçüb və Bakı Dövlət Universitetində böyük mühəndis, iki ildən sonra isə hesablama riyaziyyatı kafedrasında müəllim işləyib. Eyni zamanda aspiranturada qiyabi təhsil alıb.

Beş il mexanika-riyaziyyat fakültəsinin dekan müavini, on il yarım birinci prorektorun müavini işləyib. Hazırda hesablama riyaziyyatı kafedrasının dosentidir.

Diferensial tənliklər üçün qeyri lokal sərhəd məsələlərin təqribi həlli onun tədqiqat sahəsidir.

Ailəlidir, üç övladı var

## Əsərləri
* 1. Bir sərhəd məsələsinin həlli üçün sonlu fərqlər üsulu, BDU-nun elmi əsərləri, 1978, № 6, səh.51–60
* 2. Bir xüsusi məsələnin təqribi üsulları, Analizin təqribi üsulları, BDU, 1982, 90–99
* 3. Bir məsələnin həlli üçün iterasiyalı üsullar, Diferensial və inteqral tənliklərin təqribi həlli, BDU, 1983, səh.70–78

## Kitabları
* 1. Hesablayacı maşınlar və proqlamlaşdırma. I hissə,1978
* 2. Hesablayacı maşınlar və proqlamlaşdırma. II hissə,1981
* 3. Mikro EHM, proqramlaşdırma və praktika.1988
* 4. Riyazi proqramlar paketi.2003

## Mənbə
* İsa Qurbanov
Misilsiz cənab Foks (film)

**Misilsiz cənab Foks** () — Ves Andersonun rejissorluğu və onun Noa Baumbax ilə birlikdə yazdığı ssenari əsasında çəkilmiş 2009-cu animasiya filmi. Film Roald Dalın eyniadlı uşaq kitabı əsasında çəkilmişdir. Personajları Corc Kluni, Meril Strip, Jason Schwartzman, Bill Mürrey, Willem Dafoe və Owen Wilson səsləndirib.

## Filmin şüarı
"Mümkün olmayan hər şeyi unudun.. Fantastik bir dünyaya xoş gəlmisiniz."

## Məzmun
Filmin qəhrəmanı Cənab Tülkü bir ailə başçısıdır. O, ailəsini bəsləmək üçün ən hiyləgər, ən vəhşi üsullardan istifadə edir. Uzun müddətdir ki, Cənab Tülkü imkanlı kəndlilərdən toyuq, ördək oğurlamaqdadır. Və artıq insanlar bundan bezib. Kəndlilər bu ac, hiyləgər tülkünü məhv etmək qərarındadırlar. Amma, əlbəttə ki, onların beyni Cənab Tülkü və onun arvadı qədər güclü işləmir…

## Rollarda

## Maraqlı faktlar
* Keyt Blanşett "Xanım Tülkü"nün rolunu canlandırmalı idi. Lakin Keyt naməlum səbəbdən film heyəti qrupunu tərk edir.

## Mükafatlar

### [[Oskar mükafatı]]

### [[Qızıl Qlobus mükafatı]]

### [[Britaniya Akademiya Film mükafatı|BAFTA mükafatı]]

## İstinadlar

## Xarici keçidlər
* Rəsmi sayt  
*  
* "Misilsiz cənab Foks" cizgi filmi Wikifur.com saytında 
* "Misilsiz cənab Foks" cizgi filmi haqqında intervyu
Tom və Cerri (74-cü seriya)

**Cerri və Cambo** () — 21 fevral 1953-cü ildə çəkilmiş Tom və Cerri cizgi filminin seriyasıdır.

## İstinadlar

## Xarici keçidlər
* 

## Həmçinin bax
Tom və Cerri (162-ci seriya)

**Karateçi qarovulçu** () — 11 oktyabr 2005-ci ildə Cartoon Network kanalında yayımlanan Tom və Cerri cizgi filminin seriyasıdır.

## Məzmun

Tom evdə yatan zaman gözlənilmədən oyanır və qəribə səslər eşidir. Siçan dəliyinə baxan zaman Cerrinin döyüş sənətləri ilə məşğul olduğunu görür. Cerri digər siçana karate fənlərini başa salır. Lakin həmin siçan fənləri Tom üzərində yerinə yetirən zaman uğursuzluğa düçar olur. Bu zaman Ceri suma Spaykı köməyə çağırır və Spayk rəqibini məğlub edir. Tom dostu Butça zəng edərək ondan kömək istəyir. Lakin Tomun planları Spaykın müqaviməti sayəsinə puç olur. Seriyanın sonunda Cerri və Spayk televizora baxır, Tom isə onların arzularını yerinə yetirir.

## İstinadlar

## Xarici keçidlər
*
Tom və Cerri (30-cu seriya)

**Siçanın Cümə günü** () — 7 iyul 1951-ci ildə çəkilmiş Tom və Cerri cizgi filminin seriyasıdır. Bu seriyada "Robinzon Kruzo" əsərindən "Cümə" personajı peyda olur.

## İstinadlar

 
## Xarici keçidlər
* 

## Həmçinin bax
Tom və Cerri (95-ci seriya)

**Özünə güvənən pişik** () - 14 oktyabr 1955-ci ildə çəkilmiş Tom və Cerri cizgi filminin seriyasıdır.

## İstinadlar

## Xarici keçidlər
*
Tom və Cerri (94-cü seriya)

**Tomu ve Şeri** () - 9 sentyabr 1955-ci ildə çəkilmiş Tom və Cerri cizgi filminin seriyasıdır. Bu seriya digər seriyalar sırasında "CinemaScope" formatında çəkilmiş "Tom və Cerri" seriyalarının 4-cü qısametrajlı seriyadır.

## İstinadlar

## Xarici keçidlər
* 

## Həmçinin bax
Cudaika Ensiklopediyası

**Cudaika Ensiklopediyası**-() 26 cildlik ingilis dilində Yəhudilər və onların inancları barədə ensiklopediyadır.Ensiklopediya ilk dəfə on altı cilddə 1971-1972 də Keter nəşriyyatı tərəfindən Yerusəlimdə və Məkmillan şirkəti tərəfindən Nyu-Yorkda
nəşr olunub.Iyul 2003-cü ildə Tomson Qeyl, Cudaika ensiklopediyasının ikinci çapının nəşr etmək hüquqlarını əldə etdiyini elan edib.22 cildlik iş 30 dekabr 2006-cı ildə nəşr və 2007-ci ilin yanvar ayında buraxılmışdır.İkinci çap mükəmməllik üçün bir neçə böyük mükafatlar o cümlədən  Amerika Kitabxana Assosiasiyası tərəfindən verilən istinad nəşriyyat işi sahəsində ən nüfuzlu mükafat olan 2007 Dartmouth medalın almışdır.

## İstinadlar

## Həmçinin bax
*Yəhudi Ensiklopediyası

## Xarici keçidlər
* Rəsmi vebsaytı
Gərgər

**Gərgər** bu mənalarda gələ bilər:

## Gərgər
*Gərgər (Loru) — 
*Gərgər (Cəlaloğlu) — Tiflis quberniyasının Borçalr qəzasında, indiki Cəlaloğlu (Stepanavan) rayonunda kənd.
*Gərgər — Tiflis quberniyasının Borçalı qəzasında, indiki Cəlaloğlu (Stepanavan) rayonunda kənd.
*Gərgər (Gədəbəy) — Azərbaycan Respublikasının Gədəbəy rayonunun inzibati ərazi vahidində kənd.
*Gərgər (Adıyaman) — Türkiyənin Adıyaman vilayətinin inzibati rayonlarından biridir .
*Gərgər (Hadişəhr) — Hadişəhrin cənubi qisminin tarixi adıdır. 
*Gərgər mahalı — Arazın cənubunda yerləşən kiçik bir mahalıdı.
*Gərgər (çay) — İranın Xuzistan ostanının Şuştər şəhərində Karun çayının bir qolu.
*Gərgər qapısı — 
*Gərgərlər —
*Gərgər — Tiflis quberniyasının Borçalı qəzasında, indiki Cəlaloğlu (Stepanavan) rayonunda çay.

## Həmçinin bax
* Qarqar (dəqiqləşdirmə)
Gərgər mahalı

**Gərgər mahalı** — Arazın cənubunda yerləşən kiçik bir mahal. Maku mahalı, Mərənd mahalı və Qaradağ mahalı tərəfindən əhatə edilmişdir. Ələmdar və Gərgər bu mahalın ən böyük və ən tanınmış yerlərindən idi. Səfəvilər dövründən bu iki məntəqənin adları birlikdə qeyd olunub və bəzən mahal Ələmdar-Gərgər adıyla deyilib. İndi Ələmdar və Gərgər bir olublar və Hadişəhr adlanırlar. Bugün, Gərgər mahalı, Qaradağ mahalının bir qismiylə Culfa adlanır.

## Hakimləri
* Haciyə xanım Gərgəri
* Rəhim xan Sərtip Gərgəri

## Mənbə
* İrəc Əfşar.Əmin Ləşkərin xatirələri qəzeti. Əsatir nəşrləri,birinci çap,1999. 
* Xatirələr və Xətərlər. Yazıçı:Müxbirüssəltənə
* Məhəmmədismail Rizvani və Fatimə Qaziha. Nasirəddin şahın xatirələri, Avropaya üçüncü səfərində kitabı
Gərgər (Hadişəhr)

**Gərgər** — Hadişəhrin cənub qisminin tarixi adıdır, şimalı hissəsi isə Ələmdar adlanır. Hadişəhr bu iki məntəqənin birləşməsindən yaranıb. Həmdullah Qəzvini Nüzhətül-qülub kitabında (xüsusilə 85, 102 səhifələrində) bu şəhəri Azərbaycanın beş böyük və abad şəhərlərinin sırasında gətirib: Bərdə, Ordubad, Naxçıvan, Gərgər və Ucan.

## Həmçinin bax
* Hadişəhr

## İstinadlar
Gərgər çayı

**Gərgər** - İranın Xuzistan ostanının Şuştər şəhərində Karun çayının bir qolu.

## İstinadlar

## Həmçinin bax
*Gərgər çayı şuştər şəhərin içində İranatlas
Fransua Olland

**Fransua Jerar Jorj Nikola Olland** (; d. 12 avqust 1954, Ruan, Fransa) — fransız dövlət xadimi, Fransa Respublikasının seçilmiş 24-cü, Beşinci Respublikanın 7-ci prezidenti. Fransanın dövlət başçısı kimi Andorranın knyazı və Fəxri Legion ordeninin Ali Magistri. 6 may 2012-ci ildə seçilib, vəzifəsinin icrasına 15 may 2012-ci ildə başlayıb.

## Həyatı
Fransua Olland 1954-cü il avqustun 12-də Fransanın Ruan şəhərində doğulub. HEC Paris Biznes Məktəbini, Paris Siyasi Təhqiqatlar İnstitutunu, Milli İdarəçilik Məktəbini bitirib. 1979-cu ildən Fransa Sosialist Partiyasının üzvüdür.

İlk iş yeri Fransa Auditorlar Palatasında olub, auditor vəzifəsində işləyib. 1981-95-ci illərdə Fransa prezidenti Fransua Mitteranın iqtisadi məsələlər üzrə məsləhətçilərindən olub.

1988-ci ildə ilk dəfə Fransa parlamentinin aşağı palatasına seçilib. 2001-2008-ci illərdə Tül şəhərinin meri olub.

1997-ci ildən yenidən Fransa parlamentinin üzvüdür.

## Ailəsi

Fransua Olland heç vaxt rəsmən ailə qurmayıb. 28 il sosialist siyasətçi Seqolen Ruoyalla vətəndaş nikahında olub. Ondan 4 övladı var. Hazırda Fransua Olland özündən 10 yaş kiçik olan jurnalist Valeri Triyerveylerlə vətəndaş nikahındadır.

## Xarici keçidlər

*  Official page at the French National Assembly
*  Official website
* Sego’s love rival named by website
* François Hollande, 11 années à la tête du Parti Socialiste, Politique.net
* Michael C. Behrent (Sister Republic),"Socialism of Adjustment: François Hollande"

## İstinadlar
Aralıq (İğdır)

**Aralıq** () — İğdır ilinin ilçələrindən biridir.

## Tarix
Keçmişdə Azərbaycan Qaraqoyunlu və Ağqoyunlu dövlətlərinin, daha sonra Azərbaycan Səfəvilər İmperiyasının tərkibində Azərbaycan əyalətinin (dörd xanlıq dövründə Çuxursəd xanlığının daxilində) tərkibində olmuşdur.
*1 yanvar 1960-cı ildə yaradılıb.

## Ərazi
İlçənin ərazisi 709.23 km²–dir. İlçə ərazisi şərqdə 49 km-lik sərhəd xətti ilə İranla, şimalda 11 km-lik sərhəd xətti ilə Azərbaycanla (Naxçıvan MR-nın Sədərək rayonu), qərbində elin mərkəzi ilçəsi (İğdır İlçəsi), 56 km-lik sərhəd xətti (Araz çayı boyu) ilə Ermənistanla, cənubda isə Ağrı ilinin Doğubəyazıd ilçəsi ilə həmsərhəddir.

## Əhali
Aralıq ilçəsi 5 məhəllədən ibarət Aralıq şəhərini və 22 kənddən ibarət Mərkəz bucağını (bucaq: ilçədən kiçik ərazi bölgüsüdür, kəndləri əhatə edir.) əhatə edir. 31 dekabr 2011-ci il rəsmi təxmininə əsasən cəmi ilçə əhalisi 22.425 nəfərdir . Onların 6.775 nəfəri şəhərdə yaşamaqdadır.




### Milli tərkib
***Aralıq ilçəsi** : əhalinin təxminən 60 %-i kürdlərdən, 40 %-i isə azərbaycanlılardan ibarətdir.
***Aralıq şəhəri** : əhalisinin demək olara ki hamısı (15–20 kürd ailəsi istisna olmaqla) azərbaycanlılardan ibarətdir.
***Kəndlər** : əhali əsasən kürdlərdən, qismən azərbaycanlılardan ibarətdir.

#### Şəhər
Aralıq şəhəri Araz, Qarasu, Qarşıyaxa, Köprülülər və Ortaköy adlanan 5 məhəllədən ibarətdir .




#### Kəndlər
2011-ci ilə olan rəsmi təxminə əsasən Mərkəz bucağını əmələ gətirən 22 kənddə 15.650 nəfər əhali yaşayır.




## Xarici keçidlər
* Aralık Belediyesi
* Iğdır Haber
* Aralık İlçe Milli Eğitim Müdürlüğü

## İstinadlar
Bolton Uonderers FK

**Bolton Uonderers FK** ()- İngiltərənin Horviç şəhərində yaranan futbol klubudur. Hal-hazırda İngiltərə Premyer liqasında oynayır. 1877-ci ildə qurulub.

## İstinadlar

## Xarici keçidlər

## Həmçinin bax
Məzahir Rəfiyev

**Məzahir Rəfiyev** () — Tərtərin ilk icra başçısı, Azərbaycan Parlamentinin deputatı (1990–1995).

## Həyatı
Məzahir Adil oğlu Rəfiyev 1937-ci ildə Tərtər rayonunun Kolanı kəndində anadan olub. O, Azərbaycan Kənd Təsərrüfatı İnstitutunu (indiki Azərbaycan Dövlət Aqrar Universiteti) və Bakı Ali Partiya Məktəbini (Dövlət İdarəçilik Akademiyası) bitirib. Uzun illər partiya-sovet orqanlarında çalışıb.

Məzahir Rəfiyev Mirbəşir (Tərtər) Rayon Xalq Nəzarət Komitəsinin sədri, rayon partiya komitəsinin ikinci katibi, icraiyyə komitəsinin sədri vəzifələrində çalışıb.

Məzahir Rəfiyev daha sonra Tərtər Rayon Partiya Komitəsinin birinci katibi təyin edilib.

Məzahir Rəfiyev Tərtərin ilk icra başçısı olub. O, bu vəzifədə 23 may 1992-ci ilə qədər çalışıb.

1990–1995-ci illərdə Məzahir Rəfiyev Azərbaycan parlamentinin deputatı kimi fəaliyyət göstərib.

Məzahir Rəfiyev 2012-ci ildə vəfat edib.

## Ədəbiyyat
* "Məzahir Rəfiyev vəfat edib", Bütöv Azərbaycan qəzeti, № 14(146), 25–30 aprel 2012-ci il.

## İstinadlar
Tom və Cerri (84-cü seriya)

**Körpə Batç** () - 14 avqust 1954-cü ildə çəkilmiş Tom və Cerri cizgi filminin seriyasıdır.

## Məzmun

Yemək axtaran pişik Batç, Tomun yaşadığı evdə içi dolu olan soyuducunu müşahidə edir. Batç evə daxil olmaq üçün Toma özünü körpə kimi təqdim edir. Tom onu içəri aparır və onun üçün süd hazırlayır. Bu ərəfədə Batç ət parçasını yemək niyyətindədir. Bu zaman gözlənilmədən peyda olan Cerri həmin əti otağına aparmaq fikrinə düşür. Cerri Batç tərəfdən müxtəlif təzyiqlərə məruz qalmasına baxmayaraq niyyətindən geri dönmür və onu çölə atır. Sonda Tom və Cerri masa arxasında əyləşərək nahar etmək istəyirlər. Lakin Batç ət tikəsinin bütöv halda yemək istəyir. Bu zaman onlar arasında yenidən qarşıdurma başlayır.  

## İstinadlar

## Xarici keçidlər
* 

## Həmçinin bax
Cəfər ağa

**Qanlı Cəfər Ağa** — (; ) — Osmanlı admiralı.

## Bioqrafiya
Cəfər Ağa Osmanlı imperiyasında 1516–1520-ci illərdə donanmaya rəhbərlik etmişdir. Cəfər Ağa yerli xalqa qarşı zülm etməsi və səbəbsiz vergilər toplaması səbəbindən 1521-ci ildə Sultan Süleyman Qanuninin göstərişi ilə İstanbul şəhərində edam edilmişdir.

## İstinadlar
Tom və Cerri (99-cu seriya)

**Yumurta və Cerri** () — 23 mart 1956-cı ildə çəkilmiş Tom və Cerri cizgi filminin seriyasıdır.
  
## Məzmun

Ovçulardan biri səmada uçaq quşlardan birinə atəş açır və ondan bir yumurta güllər üzərinə düşür. Həmin yumurta güldən-gülə düşərək sonda Cerrinin evinə düşür. Cerri yumurtanı görür və bundan heyrətlənir. Yumurtadan çıxan bala quş Cerrinin evini yelnən-yeksan edir. Cerri onu başqa bir yerə qoyur və buranı tərk edir. Amma həmin yer quşa məxsus olmadığından Cerriyə "Ana" deyərək onun evinə yenidən qayıdır. Cerri isə onunla kobud davranır və quşu evindən getməyə məcbur edir. Bu zaman quş pişik Tomu qəzəbləndirir və Tom bundan bərk hiddətlənir. Bir müddət keçdikdən sonra Tom bala quşu izləməyə başlayır. Amma Cerri quşu xilas etmək üçün Tom ilə mübarizə aparmağa başlayır. Cizgi filmi boyu Cerri quşu və ya əksinə olaraq quş Cerrini xilas edir. Sonda quşun anası peyda olur. Xoşbəxt bala quş Cerrini öpərək onunla vidalaşır.

## İstinadlar

## Xarici keçidlər
* 

## Həmçinin bax
Çəkməli Pişik (cizgi filmi, 2011)

**Çəkməli Pişik** () — 27 oktyabr 2011-ci ildə DreamWorks tərəfindən istehsal edilmiş qısametrajlı animasiya filmi. Baş rolu Antonio Banderas ifa edir.

## Məzmun

Hekayə Çəkməli Pişiyin Şreklə qarşılaşmazdan əvvəlki həyatına aiddir. Hansı ki, həmin vaxtlar qorxubilməz qəhrəman zəifləri müdafiə edər, hər kəsin sevimlisinə çevrilərdi. Çəkməli Pişik — qorxmaz və hörmətli olan qəhrəmandır. Həmin qəhrəman Latın Amerikasından olub, doğma şəhəri San-Rikardoda yaşayır. Bir gün o, Bara süd içməyə gəlir. Ətrafdakılar ona gülməyə başlayır və onu ələ salmağa çalışırlar, lakin Çəkməli Pişik onlara nəyə qadir olduğunu göstərir. Ətrafdakılar dərhal ona oğurlamaq üçün müxtəlif yerlər təklif edirlər, amma onu daha çox iki qaçaq oğrunun insanlar üçün çox böyük təhlükə yaratdığını maraqlandırır. Cek və Cil adlı həmin qaçaqların qılıl yumurtlayan qazı olur. Bu da Çəkməli Pişiyi onu oğurlamaq üçün həvəsləndirir. Bu iş üçün ona üz tuturlar, insanların tək ümidi Çəkməli Pişikdir. Beləliklə, qəhrəmanımız uşaqlıq dostu ağıllı Şaltay-Baltay və onun yeni tanış etdiyi gözəl Kitti ilə birlikdə həyatının ən maraqlı və ən təhlükəli macərasına qoşulur. Qarşıdakı missiya isə qızıl yumurtlayan qazı oğurlamaqdır.

Səyahət zamanı Çəkməli Pişik ilə Kiti arasındakı münasibət daha da yaxşılaşır. Üçlük çoxlu məsafə qət edirlər. Nəhayət, onlar qəsrə çatırlar. Yumurtanın ağır olduğunu Çəkməli Pişik başa düşən zaman qərara gəlir ki, yoldaşları ilə birgə qazı oğurlasınlar. Üçlük qəsrdən qaçmağa hazırlaşırlar, lakin onlar Cek və Cillin tələsinə düşürlər. Çəkməli Pişik huşunu itirir.

Çəkməli Pişik ayılan zaman başa düşür ki, Şaltay-Boltay ondan qisas almaq üçün bu planları etmişdir. Cek, Cill, Barda olan adamlar, hətta Kitti də ona işləyirdi. Analığı olan İmelda Çəkməli Pişiyə deyir ki, gözətçilərdən qaçmasın. Əksinə, xoşluğu ilə zindana girsin. Çəkməli Pişik razı olur. Zindanda oturan zaman Çəkməli Pişik Cek Stebldən öyrənir ki, qızıl yumurtlayan qazın anası San-Rikardo şəhərini darmadağın edəcəkdir. Bu zaman Çəkməli Pişik zindandan qaçır ki, doğma şəhərini xilas edə bilsin.

Çəkməli Pişik Şaltay-Boltaya qazı anasına verməsini deyir. Qazı anasına qaytarmasa, onda şəhər dağılacaqdır. Şaltay-Boltay onun təklifi ilə razı olur. Qaz anasına qaytarılır, lakin bu zamankörpü dağılır. Çəkməli Pişik elə başa düşür ki, Şaltay-Boltay körpüdən düşüb olmüşdür. Çəkməli Pişik Kiti ilə gözəl həyat keçirir. Məlum olur ki, Şaltay-Boltay qazla birlikdə getmişdir.

## Rollarda

## Saundtrek

## İstinadlar

## Xarici keçidlər
* 

## Həmçinin bax
Entrapment sindromu

**Entrapment sindromu** və ya **dizaltı arteriyasının kompression sindromu** (), baldırın qan təchizatının dizaltı arteriyanın () ətraf toxuma, xüsusilə əzələ toxumaları ilə bitişməsi nəticəsində sıxılması və ya kompressiyası nəticəsində pozulması. Bu cür  davamlı sıxılma və ya kompressiyonlar müvafiq arteriyanın divarının zədələnməsinə, tromblaşmasına, mənfəz daralmasına gətirib çıxara bilir. Əsas simptomları işemiya əlamətlərindən: müvafiq nahiyyədə  ağrı, avazıma ibarətdir.

Entrapment sindromun adətən cavanlarda rast gəlinir və hər iki tərəfdə müşahidə olunur. Sakit vəziyyətdə əlamətsiz olduğundan müəyyən etmək o qədər də asan olmur. Sakit vəziyyətdə () üzərində belə normal nəbzi əlləmək mümkündür. Sadə müayinə üsulu dopler/dopleks ultrasəs müayinəsi zamanı (gərginlik altında: topuq oynağı nahiyyəsindən bükülmə və açılma hərəkətləri icra etməklə) dizaltında nəbzin itməsinin müəyyən edilməsidir. Dəqiq diqanostikası üçün maqnit rezonans tomoqrafiya (gərginlik altında: topuq oynağı nahiyyəsindən bükülmə və açılma hərəkətləri icra etməklə) müayinəsi labüddür.

Xəstəliyin müalicəsi cərrahi yolla olub, dizaltı arteriyanın ətraf əzələlərlə bitişmələrdən azad edilməsindən (preparasiyasından) və yaxud dizin arxa səthindəki ikibaşlı baldır əzələsinin () kompressiyaya səbəb olan strukturlarının kəsilib götürülməsindən ibarətdir.

## Mənbələr
* Diagnosis and surgical approach of popliteal artery entrapment syndrome: a retrospective study.
* Popliteales Entrapment-Syndrom .
Ermənistan Dövlət Akamedik Opera və Balet Teatrı

**Aleksandr Spendiaryan adına Ermənistan Dövlət Akademik opera və balet teatrı** () 1933-ci ildən İrəvanda fəaliyyət göstərir. Teatrın binasını inşa edən memar Aleksandr Tamanyan olubdur. Opera teatrından savayı kompleks Aram Xaçaturyan adına Konsert zalını da özündə yerləşdirir.

Teatrın binasının təntənəli açılışı 1930-cu ildə baş tutsa də, teatr rəsmi olaraq yalnız 1933-cü ildə açılıbdır. Buna baxmayaraq binanın indiki görünüşü bir sıra təmir işləri nəticəsində yalnız 1953-ci ildə formalaşıbdır.

1935-ci ildə burada balet truppası yaradılmışdır və ilk ifa onunan balet Pyotr Çaykovskinin "Qu gölü" baleti olmuşdur. 1938-ci ildən teatr Aleksandr Spendiaryanın adını daşıyır, 1956-cı ildə işə dövlət akamedik teatrı statusunu əldə edibdir.

Teatrın quruluşu Ermənistanda opera və balet sənətinin inkişafına güclü təkan vermişdir. Məhz burada 1939-cu ildə Aram Xaçaturyanın "Sevinc" adlı ilk erməni baleti ifa olunmuşdur.

Açılışından bəri teatrdan 200-dən çox erməni və xarici bəstəkarlara məxsus müxtəlif opera və baletlər qoyulmuşdur. Teatrın truppası 20-dən artıq ölkədə çıxış etmişdir.

## İstinadlar
Dünya iradə və təsəvvür kimi (əsər)

**Dünya iradə və təsəvvür kimi** () — alman filosofu Artur Şopenhaurin (1788–1860) əsas əsəri, dünya fəlsəfi irsinin ən möhtəşəm nümunələrindən biri.

## Ümumi məlumat
Əsər birinci dəfə 1819-cu ildə çap olunmuşdur. Sonradan müəllif onun üzərində uzun illər ərzində (1819–1844) işləmişdir.
Əsər dörd fəsildən, müəllifin öz təbirincə deyilsə, dörd kitabdan ibarətdir. Birinci fəsildə müəllifin idrak nəzəriyyəsi, ikinci fəsildə ontologiyası, üçüncü fəsildə estetikası və nəhayət dördüncü fəsildə etikası şərh olunmuşdur.

Şopenhauerin öz idrak nəzəriyyəsinin şərhinə həsr etdiyi birinci fəsil "Dünya mənim təsəvvürümdür" sözləri ilə başlayır və belə bir müddəadan çıxış edir ki, idrak iradənin xidmətindədir.

Müəllifin ontologiyasının şərhinə həsr olunmuş olunmuş ikinci fəsilin əsas mənası ondan ibarətdir ki, dünya iradənin obyektivasiyasıdır.

Şopenhauerin estetikasının şərh olunduğu üçüncü fəsildə müəllif belə bir müddəadan çıxış edir ki, həqiqi incəsənət idrakın iradənin xidmətdə durmaqdan xilas olma məqamıdır.

Şopenhauerin öz etikasının şərhinə həsr etdiyi üçüncü fəsildə həyata yönümlü iradənin təsdiqi və inkarı məqamları nəzərdən keçirilir.

Şopenhauerin "Dünya iradə və təsəvvür kimi" əsəri dünyanın bir çox dillərində dəfələrlə çap olunmuşdur. Əsər Azərbaycan dilinə Adil Əsədov tərəfindən tərcümə olunmuşdur.

## Mənbə
* Artur Şopenhauer. Dünya iradə və təsəvvür kimi. Azərbaycan dilinə tərcümə edən fəlsəfə elmləri doktoru Adil Əsədov. Bakı: Təknur, 2011

## İstinadlar
II Layoş

**II Lüdovik** (; ; ; ) — Macarıstan-Xorvatiya və Bohemiya kralı. Osmanlıların Mərkəzi Avropada qazandığı ilk qələbə olan Moxac döyüşündə həlak oldu.

1506-cı ildə Budada dünyaya gəldi. Atası Macarıstan-Xorvatiya və Bohemiya kralı olan II Vladislav, anası isə Araqon kralı II Xuanın nəticəsi Foks-Kandallı Annadır. Vaxtından öncə doğuldu və yaşaması möcüzə olaraq görüldü. Gələcəkdə taxta çıxmasında problem yaranmaması adına, hələ atasının sağlığında ikən tacqoyma mərasimi keçirildi. 4 iyun 1508-ci ildə Sekeşfexervar kafedralında Macarıstan-Xorvatiya uniyasının, 11 mart 1509-cu ildə Praqadakı Müqəddəs Vit kafedralında isə Bohemiya kralı elan olundu.

1515-ci ildə baş tutan Vyana məclisində alınan qərara əsasən, Müqəddəs Roma imperatoru I Maksimilyanın nəvəsi Avstriyalı Mariya ilə evləndi. Eyni səbəblərlə, bacısı Anna da imperatorun digər nəvəsi Ferdinandla evləndirildi. 1516-cı ildə atasının vəfatından sonra onun sahib olduğu taxt-taclara yiyələndi. Ancaq hələ 10 yaşı vardı və bu səbəblə atasının müttəfiqi imperator I Maksimilyan tərəfindən himayə edildi.

Səltənətinin böyük bir qismində yerli zadəganların əlində oyuncaq oldu və hətta saray ehtiyaclarını qarşılamaq üçün öz zinyət əşyalarını girov qoymağa məcbur olmuşdu. Saray gəlirlərini öz cibinə toplayan naibləri arasındakı anlaşmazlıq və hərc-mərclik isə mərkəzi hakimiyyəti zəiflətdi.

Yeni taxta çıxan Osmanlı sultanı I Süleymanın illik xəracı alması məqsədilə göndərdiyi elçinin öldürülməsi tərəflər arasında münasibətlərin kəsilməsinə səbəb oldu. Roma papası X Lev və imperator V Karl başda olmaqla, digər xristian dövlətlərinə güvənirdi. Ancaq onlardan gözlədiyi hərbi dəstəyi ala bilmədi. Beləcə, tərəflərin qarşı-qarşıya gəldiyi Moxac döyüşündə ağır məğlub oldu. Təxminən 2 saat davam edən döyüşün ardından 20 yaşlı II Lüdovik döyüş meydanından qaçdığı əsnada bataqlığa düşərək həlak oldu.

Onun ölümündən sonra sahib olduğu taxt-tac uğrunda bacısının əri I Ferdinand Osmanlılarla mübarizə apardı.

## Mənbə

### Ədəbiyyat

* Pálosfalvi, Tamás (24 September 2018). *From Nicopolis to Mohács: A History of Ottoman-Hungarian Warfare, 1389–1526*. BRILL. p. 385. ISBN 978-90-04-37565-9
* Hamann, Brigitte (1988). *Die Habsburger: ein biographisches Lexikon* (in German). Piper. p. 284. ISBN 978-3-492-03163-9
* Kohler, Alfred (2003). *Ferdinand I., 1503-1564: Fürst, König und Kaiser* (in German). C.H.Beck. p. 110. ISBN 978-3-406-50278-1
* Fodor, Pál; David, Geza (26 July 2021). *Ottomans, Hungarians, and Habsburgs in Central Europe: The Military Confines in the Era of Ottoman Conquest*. BRILL. p. 15. ISBN 978-90-04-49229-5
* Heer, Friedrich (1995). *The Holy Roman Empire*. London: Phoenix Giant. p. 177. ISBN 978-1-85799-367-7
* Duczmal, Małgorzata (2012). *Jogailaičiai* (PDF) (in Lithuanian). Translated by Mikalonienė, Birutė; Jarutis, Vyturys. Vilnius: Mokslo ir enciklopedijų leidybos centras. p. 30. ISBN 978-5-420-01703-6
* Potašenko, Grigorijus (2008), *Multinational Lithuania: history of ethnic minorities*, Šviesa, p. 30, ISBN 9785430052508

### İstinadlar
Midlake

**Midlake** — Denton, Texas mənşəli bir rok qrupudur.

## Üzvlər

### İndiki üzvlər
* Tim Smit (Tim Smith) — vokal, gitara, klavişlər
* Makkenzi Smit (McKenzie Smith) — zərb
* Pol Aleksandr (Paul Alexander) — bas-gitara
* Erik Nikolson (Eric Nichelson) — gitara
* Erik Pulido (Eric Pulido) — gitara

### Əvvəlki üzvlər
* Evan Yakobs (Evan Jacobs)
* Ceyson Apşou (Jason Upshaw)

## Qrup haqqında
Midlake 1999-cu ildə Şimali Texas Universitetinin musiqi fakültəsində oxuyan bir qrup caz tələbəsi tərəfindən Denton, Texasda qurulmuş Amerikalı rok qrupudur. *"Bella Union Records"* ilə müqavilə imzalayıb Les Inrockuptibles, Wintercase, End Of The Road Festival və South by Southwest kimi festivallarda çıxış etdiyi vaxtlarda Avropada məşhur olmağa başladı.

## Diskoqrafiya

### Albomları
* *[[Bamnan and Slivercork]]* (2004)
* *[[The Trials of Van Occupanther ]]* (2006)
* *[[The Courage of Others]]* (2010)

### Single və EP albomları
* *[[Milkmaid Grand Army]]* (EP) (2001)
* *[[Balloon Maker]]* (EP) (2005)
* *[[Oak & Julian]]* (EP) (2007)
* *[[Acts Of Man]]* (12" single) (2009)
Baldırın ikibaşlı əzələsi

**Baldırın ikibaşlı əzələsi** ya  insan baldırının arxa səthində iki başdan ibarət əzələ. Baldırın üçbaşlı əzələsinin hissəsi olan kambalayabənzər əzələnin () üzərində yerləşərək birlikdə Axilles vətəri vasitəsilə daban sümüyünə birləşir.
Baldırın ikibaşlı əzələsi iki içəri və bayır güclü və ətli əzələ başlarından təşkil olunmuşdur. Daha qüvvətli içəri başcıq () bud sümüyünün  üzərindəki qabarcıqdan, bayır başcığı isə () simmetrik olaraq amma bir qədər aşağıdan  üzərindəki qabarcıqdan başlayır. Hər iki əzələ başı baldırın ortasında bir-biri ilə birləşərək aşağıya doğru ümumi bir vətərə keçərək, daha sonra kambalayabənzər əzələnin () vətəri ilə ümumiləşərək Axilles vətərinə () keçərək onun vasitəsilə daban sümüyünün müvafiq qabarcığına bağlanır.
Budun dördbaşlı əzələsi

**Çanaq-budun dördbaşlı əzələsi** (**kvadriseps**, ) budun bütün ön və qismən yan səthini tutur. Dörd başdan ibarətdir.

## Budun dördbaşlı əzələsinin başları
Hər bir başın öz başlanğıcı vardır, lakin diz nahiyəsinə yaxınlaşdıqda hamısı ümumi bir vətərə keçir; bu vətər çanaq sümüyünü (patella) əhatə edir və pürtüklüyə (tuberositas) birləşir.

## İstinadlar
Sənan Kərimov

**Kərimov Sənan Hüsi oğlu** () — Əziz Əliyev adına Azərbaycan Dövlət Həkimləri Təkmilləşdirmə İnstitutunun rektoru.

## Həyatı
Kərimov Sənan Hüsi oğlu 1954-cü ildə 18 dekabrda Bakı şəhərində məşhur cərrah Kərimov Hüsi Məmmədxan oğlunun ailəsində anadan olub. 1972-ci ildə N. Nərimanov adına Azərbaycan Dövlət Tibb Universitetinin "Müalicə işi" fakültəsinə daxil olub, 1978-ci ildə bitirib.

İnstitutu bitirdikdən sonra Xəzər Dəniz Gəmiçiliyində həkim dermatoveneroloq vəzifəsində işləmiş və dəfələrlə fəxri fərmanlarla təltif olunmuşdur.

1982-ci ildə Ə. Əliyev adına Azərbaycan Dövlət Həkimləri Təkmilləşdirmə İnstitutu tərəfindən Moskvaya, Mərkəzi Elmi-Tədqiqat Dəri-Zöhrəvi Xəstəlikləri İnstitutuna məqsədli aspiranturaya göndərilmişdir və burada "Sarkoma Kapoşi" mövzusunda elmi araşdırmalar apararaq 1985-ci ildə bu mövzu üzrə namizədlik dissertasiyasını müdafiə etmişdir.

1990-cı ildə onun tərəfindən Psoriazla Mübarizə Mərkəzi yaradılmışdır. Bu mərkəzin məqsədi Azərbaycanda Psoriaz probleminin hərtərəfli öyrənilməsi və xəstələrə yüksək ixtisaslı müalicənin, profilaktik və mənəvi köməyin göstərilməsi olmuşdur.

Bu araşdırmanın elmi nəticəsi "Psoriazm. Epidemiologiya və genetika" monoqrafisaında öz əksini tapmışdır. Belə ki, bu elmi əsər ağır xəstəliyin kliniki epidemiologiyasının, etiopotagenezinin və müalicəsinin bütün aspektlərini özündə əks etdirir.

1983-cü ildə Ə. Əliyev adına Azərbaycan Dövlət Həkimləri Təkmilləşdirmə İnstitutunun dermatovenerologiya kafedrasının dosenti vəzifəsinə təyin olunmuşdur.

1999-cu ildə Moskva şəhərinin Rusiya Fedrasiyasının Tibb Akademiyasının Mərkəzi Elmi-Tədqiqat Dəri-Zöhrəvi Xəstəlikləri İnstitutunda "Psoriazın Azərbaycanda Epidemiologiyası" mövzusu üzrə doktorluq dissertasiyasını müdafiə etmişdir. Və həmin ildə t.e.d. alimlik dərəcəsinə layiq görülmüşdür.

2000-ci ildə Ə. Əliyev adına Azərbaycan Dövlət Həkimləri Təkmilləşdirmə İnstitutunun I Prorektoru və 2001-ci ildə Dermatovenerologiya kafedrasının müdiri vəzifəsində işləyir.

Sənan Kərimov 80-dan çox elmi əsərin, o cümlədən 1 monoqrafiyanın, 1 dərsliyin, 4 metodik göstərişin müəllifidir. Onun rəhbərliyi altında 1 doktorluq və 3 namizədlik elmi işləri aparılır.

T.e.d. S. H. Kərimov bir sıra xarici elmi cəmiyyətlərin üzvüdür Pospelov adına Moskva Dermatoveneroloqları Elmi Cəmiyyəti, Türk dili Dermatoloqlar Cəmiyyəti, Türkiyə Dermapatoloqları Elmi Cəmiyyəti və Türkiyə Dermapatologiya və Rusiyanın "Dermatologiya, venerologiya və kosmetologiya" jurnallarının redaksiya şurasının üzvüdür.

2001-ci ildə t.e.d. S. H. Kərimovun böyük elmi pedaqoji fəaliyyətini nəzərə alaraq, Azərbaycan Respublikasının prezidenti H. Ə. Əliyevin fərmanı ilə "Tərəqqi" medalı ilə təltif olunmuşdur.

2006–2008-ci illərdə Azərbaycan respublikasının Səhiyyə Nazirliyinin müavini vəzifəsində çalışırdı.

2009-cu ildən Əziz Əliyev adına Azərbaycan Dövlət Həkimləri Təkmilləşdirmə İnstitutunun rektoru vəzifəsində işləyir.

## İstinadlar

## Xarici keçidlər
* http://www.adhti.edu.az/az/general/rector.php
Eskapizm

**Eskapizm** ( — qaçmaq, uzaqlaşmaq) — insanların, bütövlükdə, cəmiyyətin reallıqlardan uzaqlaşaraq, illüziyalar,
fantaziyalar aləminə qapılması.

Eskapizm gündəlik həyatın xoşagəlməz hallarından əyləncə və istirahət vasitəsilə əqli yayınmadır. Psixoloji travmalar, gərgin işlər zamanı qazanılan stressə cavab reaksiyası kimi meydana çıxır. Eskapizmin məqsədi insanları gündəlik həyat sıxıntılarından uzaqlaşdırmaqdır. Sağlam həyatın tərkib hissələri (yemək, yatmaq, idman və s.) eskapizmin vasitəsi ola bilər. Eskapizm zamanı sosial reallıqlardan uzaqlaşmaq, dünyanı öz xəyalındakı kimi təsəvvür etmək və s. hallar meydana gəlir. Ziqmund Freyd reallıqdan uzaqlaşdıran fantaziyaların payını insanların həyatında zəruri element hesab edirdi: "Onlar real həyatdan aldıqları yoxsul məmnunluqda mövcud ola bilmirlər". Klayv Steyplz Lyuisin (1898–1963) fikrinə görə, eskapizm xəyal potensialını möhkəmləndirməyə və zənginləşdirməyə xidmət edə bilər. Yazıçı Con Tolkin eskapizmə reallıqdan "ikinci (xəyali) dünyaya" keçid kimi baxırdı.

## İstinadlar
Faiq Quliyev (kardioloq)

**Faiq Əlimuxtar oğlu Quliyev** — Dosent

## Həyatı
Faiq Əlimuxtar oğlu Quliyev 1984–87-ci illərdə Moskvada Mərkəzi Həkimləri Təkmilləşdirmə İnstitutunda aspiranturada təhsil almış və 1988-ci ildə "Yeniyetmələrdə bronxoobstruktiv sindrom" mövzusunda namizədlik dissertasiyasını müdafiə etmişdir. Həmin ildən o, Ə. Əlyev adına Azərbaycan Dövlət Həkimləri Təkmilləşdirsə İnstitutunun I Terapiya və funksional diaqnostika kafedrasında assistent, sonra isə dosent vəzifəsində çalışır. 1989–93-cü illərdə institutun Urologiya və operativ nefrologiya kafedrasının doktoranturasında təhsilini davam etdirmişdir.

O, Rusiya Federasiyası, Ukrayna, Qazaxıstan, Latviya, Portuqaliya, Almaniya, İtaliyada keçirilən terapiya, kardiologiya və farmakoterapiya problemlərinə həsr olunan beynəlxalq konfranslarda iştirak etmişdir.

F. Ə. Quliyev 150-dən artıq elmi məqalə, "Prostat vəzinin adenoması olan xəstələrdə mərkəzi və ağciyər hemodinamikası" monoqrafiyası və 10-dan artıq dərs vəsaitinin müəllifidir. O, eyni zamanda Beynəlxalq Ekoenergetika Akademiyasının professorudur.

Ümumdünya kardioloji cəmiyyətin konqresslərində 2006-cı ildə Barselona, 2008-ci ildə Buenos-Ayresdə və Avropa Kardioloji Cəmiyyətinin konqresslərində Münxendə (2004, 2008 illərdə), Stokholmda 2005-ci ildə, Vyanada 2007-ci ildə, Barselonada 2009-cu ildə iştirak edib. Avropa Kardiologiya Cəmiyyətinin və Türkiyə Kadioloji Cəmiyyətinin üzvüdür.

2007-ci ildə Milan şəhərində "Hipertension" konfransında "Angiotenzin II reseptorlarının blokatoru valsartanla arteriyal hipertoniyanın pilləvari müalicəsi" elmi məruzə ilə çıxış edib. 2008-ci ilin iyun ayında Berlin şəhərində "Hypertension" konfransında "Arterial hipertenziyalı xəstələrdə atorvastatinin endoteliy reseptorlarına təsiri və effekti" məruzə ilə çıxış edib.

2009-cu ilin aprelindən Ə. Əliyev adına Azərbaycan Dövlət Həkimləri Təkmilləşdirmə İnstitutunun I prorektorudur. F. Ə. Quliyevin əsərləri beynalxalq konfranslarda "Heart feilure" Nitsa şəhərində çap olunub, beynalxalq jurnallarda 200-ə yaxın elmi işləri çap olunub.

F. Ə. Quliyev 2006-cı ildən Azərbaycan Respublikasının Baş Kardioloqu təyin edilib. 2009-cu ildə Azərbaycan Kardiologiya Cəmiyyətinin sədridir.
Zemfira Quliyeva (pediatr)

**Zemfira Mehdi qızı Quliyeva** () — tibb elmləri doktoru, Terapiya fakültəsinin dekanı və pediatriya kafedrasının dosenti.

## Həyatı
1974–1980-ci illərdə Azərbaycan Dövlət Tibb Universitetində ali təhsil almışdır. 1982-ci ildə SSRİ Mərkəzi Həkimləri Təkmilləşdirmə institutunda reanimasiya və intensiv terapiya üzrə ixtisasartırmada olmuşdur. 1982–1987-ci illərdə Sumqayıt şəhər uşaq xəstəxanasında intensiv terapiya şöbəsinin həkimi işləmişdir.

1987–1990-cı illərdə Azərbaycan Dövlət Həkimləri təkmilləşdirmə İnstitutunda pediatriya kafedrasının klinik ordinatoru olmuşdur.

1994-cü ildə namizədlik dissertasiyasını, sonralar isə "Erkən yaşlı uşaqlarda təxirəsalınmaz vəziyyətlərlə nəticələnən kəskin bağırsaq infeksiyalarının müasir diaqnostikası və müalicə prinsipləri" mövzusunda doktorluq dissertasiyasını müdafiə etmişdir. Tibb elmləri doktorudur.

2005-ci ildən terapiya fakültəsinin dekanı vəzifəsində çalışır.

1990–1991-ci illərdə Azərbaycan Dövlət Həkimləri təkmilləşdirmə İnstitutunda pediatriya kafedrasının baş laborantı olmuşdur.

1991–2001-ci illərdə Azərbaycan Dövlət Həkimləri təkmilləşdirmə İnstitutunda pediatriya kafedrasının assistenti işləmişdir.

2001–2018-ci illərdə Azərbaycan Dövlət Həkimləri təkmilləşdirmə İnstitutunda pediatriya kafedrasının dosenti olmuşdur.

Z. M. Quliyeva kafedranın tədris və elmi-tədqiqat işlərində fəal iştirak edir. O əsasən neonatologiya, erkən yaş dövrünün patologiyaları, həzm sisteminin xəstəlikləri, uşaq infeksiyaları, parazitar xəstəliklər, intensiv terapiya üzrə ixtisaslaşmışdır.

O, 69 elmi əsərin, 36 məqalənin, 2 metodik tövsiyə və 3 tədris-metodik vəsaitin və 1 dərs vəsaitinin müəllifidir.

2015-ci ildə Azərbaycan Respublikasının əməkdar həkimi fəxri adına layiq görülmüşdür.

## İstinadlar

## Xarici keçidlər
*
Tom və Cerri (81-ci seriya)

**Pişik dəstəsi və ya Pişik kompaniyası** () — 30 yanvar 1954-cü ildə çəkilmiş Tom və Cerri cizgi filminin seriyasıdır.
  
## İstinadlar

## Xarici keçidlər
* 
* Tom və Cerri

## Həmçinin bax